Ραφαέλ Μπενίτεθ

Ο Ραφαέλ «Ράφα» Μπενίτεθ (ισπανικά: Rafael Benítez Maudes, γεννημένος στις 16 Απριλίου 1960 στη Μαδρίτη) είναι Ισπανός πρώην ποδοσφαιριστής και νυν προπονητής του Παναθηναϊκού, ένας από τους πιο πετυχημένους  προπονητές στην Ευρώπη. 

 Σταδιοδρομία ως ποδοσφαιριστής 
Ο Μπενίτεθ ξεκίνησε την επαγγελματική του καριέρα στη δεύτερη ομάδα της Ρεάλ Μαδρίτης το 1974, όπου παρέμεινε έως το 1981, όταν μεταγράφηκε στην Πάρλα. Το 1985 υπέγραψε συμβόλαιο με τη Λιναρές, ολοκληρώνοντας την ποδοσφαιρική του καριέρα την επόμενη χρονιά.

 Σταδιοδρομία ως προπονητής 

 Ομάδες νέων Ρεάλ Μαδρίτης 
Ο Μπενίτεθ εντάχθηκε στο τεχνικό επιτελείο της Ρεάλ Μαδρίτης σε ηλικία 26 ετών, όπου εργάστηκε ως προπονητής της ομάδας νέων κάτω των 19 ετών, της δεύτερης ομάδαςRafa Benítez: Paco Lloret (2005) και ως βοηθός προπονητή της πρώτης ομάδας.

 Πρώτα χρόνια 
Αποχώρησε από τη Ρεάλ Μαδρίτης το 1995, αλλά οι θητείες του στη Ρεάλ Βαγιαδολίδ και την Οσασούνα ήταν σύντομες και ανεπιτυχείς. Οδήγησε τη Σεγούντα Ντιβισιόν ομάδα Εξτρεμαδούρα στην άνοδο στη Λα Λίγκα την αγωνιστική περίοδο 1997–98, αλλά η ομάδα υποβιβάστηκε την επόμενη σεζόν. Έπειτα αποχώρησε και ανέλαβε την Τενερίφε το 2000, εξασφαλίζοντας την άνοδο σε μία μόνο σεζόν.

 Βαλένθια 
Ο Μπενίτεθ διορίστηκε προπονητής της Βαλένθια και κατέκτησε τη Λα Λίγκα τις σεζόν 2001–02 και 2003–04, ενώ την τελευταία συνδύασε με την κατάκτηση του Κυπέλλου ΟΥΕΦΑ.

 Λίβερπουλ 
Μετά την αποχώρησή του από τη Βαλένθια, ανέλαβε την αγγλική Λίβερπουλ στην Πρέμιερ Λιγκ, οδηγώντας την στην κατάκτηση του Τσάμπιονς Λιγκ το 2005. Για δεύτερη συνεχόμενη χρονιά αναδείχθηκε Προπονητής της Χρονιάς της ΟΥΕΦΑ. Κατέκτησε επίσης το Κύπελλο Αγγλίας το 2006 και έφτασε στον τελικό του Τσάμπιονς Λιγκ το 2007, χωρίς όμως να καταφέρει να κερδίσει το πρωτάθλημα. Η καλύτερη επίδοση της Λίβερπουλ υπό τον Μπενίτεθ στην Πρέμιερ Λιγκ ήταν η δεύτερη θέση τη σεζόν 2008–09.

 Ίντερ 
Μετά την αποχώρησή του από τη Λίβερπουλ τον Ιούνιο του 2010, ανέλαβε την Ίντερ, η οποία είχε μόλις κατακτήσει το τρεμπλ. Παρά την κατάκτηση του Σούπερ Καπ Ιταλίας και του Παγκοσμίου Κυπέλλου Συλλόγων, η θητεία του ήταν σύντομη και απολύθηκε στα μέσα της σεζόν 2010–11. 

 Τσέλσι 
Τον Νοέμβριο του 2012 διορίστηκε προσωρινός προπονητής της Τσέλσι έως το τέλος της σεζόν, οδηγώντας την στην κατάκτηση του Γιουρόπα Λιγκ το 2013. 

 Νάπολι 
Επέστρεψε στην Ιταλία το 2013 για να αναλάβει τη Νάπολι, με την οποία κατέκτησε το Κύπελλο Ιταλίας και το Σούπερ Καπ Ιταλίας. Στην συνέχεια αποχώρησε. 

 Ρεάλ Μαδρίτης 
Τον Ιούνιο του 2015 ανέλαβε τη Ρεάλ Μαδρίτης με αρχικό τριετές συμβόλαιο,. το οποίο διήρκεσε έξι μήνες.

 Νιούκαστλ Γιουνάιτνετ 
Ο Μπενίτεθ διορίστηκε προπονητής της Νιούκαστλ Γιουνάιτεντ τον Μάρτιο του 2016. Δεν κατάφερε να αποφύγει τον υποβιβασμό, αλλά την επόμενη χρονιά εξασφάλισε την άνοδο κερδίζοντας το Πρωτάθλημα Τσάμπιονσιπ. Αποχώρησε τον Ιούνιο του 2019. 

 Νταλιάν Προφέσιοναλ 
Toν Ιούνιο του 2019, εντάχθηκε στην κινεζική ομάδα Νταλιάν Προφέσιοναλ. Αποχώρησε με κοινή συναίνεση τον Ιανουάριο του 2021. 

 Έβερτον 
Τον Ιούνιο του 2021, ανέλαβε την Έβερτον. Απολύθηκε τον Ιανουάριο του 2022. 

 Θέλτα Βίγο 
Τον Ιούνιο του 2023, ανέλαβε τη Θέλτα Βίγο για τη σεζόν 2023–24. 

 Παναθηναϊκός 
Τον Οκτώβριο του 2025, ο Μπενίτεθ ανέλαβε την τεχνική ηγεσία του Παναθηναϊκού με διετές συμβόλαιο και οψιόν επέκτασης για έναν ακόμη χρόνο. Το συμβόλαιό του αναφέρεται ότι αποτελεί το υψηλότερης αξίας στην ιστορία της ελληνικής Σούπερ Λίγκ για προπονητή.

 Διακρίσεις 

 Ως ποδοσφαιριστής 
Πάρλα

 Τερθέρα Ντιβισιόν: 1981–82

 Ως προπονητής 

 Πηγή:
μικρογραφία|Ο Μπενίτεθ με την Τσέλσι στο Παγκόσμιο Κύπελλο Συλλόγων το 2012
Βαλένθια

 Λα Λίγκα: 2001–02, 2003–04
 Κύπελλο ΟΥΕΦΑ: 2003–04

Λίβερπουλ

 Κύπελλο Αγγλίας: 2005–06
 Κομιούνιτι Σιλντ: 2006
 ΟΥΕΦΑ Τσάμπιονς Λιγκ: 2004–05, φιναλίστ: 2006–07
 ΟΥΕΦΑ Σούπερ Καπ: 2005
 Λιγκ Καπ Αγγλίας, φιναλίστ: 2004–05
 Παγκόσμιο Κύπελλο Συλλόγων, φιναλίστ: 2005

Ίντερ

 Σούπερ Καπ Ιταλίας: 2010
 Παγκόσμιο Κύπελλο Συλλόγων: 2010

Τσέλσι

 ΟΥΕΦΑ Γιουρόπα Λιγκ: 2012–13

Νάπολι

 Κύπελλο Ιταλίας: 2013–14
 Σούπερ Καπ Ιταλίας: 2014

Νιούκαστλ Γιουνάιτεντ

 Τσάμπιονσιπ: 2016–17

 Ατομικές 

 Καλύτερος προπονητής Λα Λίγκα: 2002
 Προπονητής της Χρονιάς ΟΥΕΦΑ: 2003–04, 2004–05
 Βραβείο LMA Special Merit: 2006
 Βραβείο Προπονητή Μήνα Πρέμιερ Λιγκ: Νοέμβριος 2005, Δεκέμβριος 2005, Ιανουάριος 2007, Οκτώβριος 2008, Μάρτιος 2009, Απρίλιος 2013, Νοέμβριος 2018
 Βραβείο Προπονητή Μήνα Τσάμπιονσιπ: Οκτώβριος 2016

 Παραπομπές 

 Εξωτερικοί σύνδεσμοι 

 Βιογραφικά 

 Προφίλ στον επίσημο ιστότοπο της Λίβερπουλ

 Προφίλ προπονητή στο This Is Anfield

 Στατιστικά 

 Ολοκληρωμένα προπονητικά στατιστικά καριέρας στο Liverpool-kop.com


 Βαλένθια 





 Βραβεία 

 Ισπανικά ποδοσφαιρικά βραβεία

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρεάλ Μαδρίτης Γ
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Λινάρες ΚΦ
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Ρεάλ Μαδρίτης Καστίγια
Κατηγορία:Προπονητές ποδοσφαίρου Ρεάλ Βαγιαδολίδ
Κατηγορία:Προπονητές ποδοσφαίρου ΚΑ Οσασούνα
Κατηγορία:Προπονητές ποδοσφαίρου ΚΦ Εξτρεμαδούρα
Κατηγορία:Προπονητές ποδοσφαίρου ΚΝ Τενερίφη
Κατηγορία:Προπονητές ποδοσφαίρου Βαλένθια ΚΦ
Κατηγορία:Προπονητές ποδοσφαίρου Ρεάλ Μαδρίτης
Κατηγορία:Προπονητές ποδοσφαίρου Θέλτα Βίγο
Κατηγορία:Προπονητές Σεγούντα Ντιβισιόν
Κατηγορία:Προπονητές Πριμέρα Ντιβιζιόν
Κατηγορία:Προπονητές ποδοσφαίρου Λίβερπουλ Φ.Κ.
Κατηγορία:Προπονητές ποδοσφαίρου Τσέλσι ΦΚ
Κατηγορία:Προπονητές ποδοσφαίρου Νιούκασλ Γιουνάιτεντ
Κατηγορία:Προπονητές ποδοσφαίρου Έβερτον
Κατηγορία:Προπονητές της Πρέμιερ Λιγκ
Κατηγορία:Προπονητές ποδοσφαίρου Ίντερ
Κατηγορία:Προπονητές ποδοσφαίρου ΣΣΚ Νάπολι
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές Σούπερ Λιγκ Ελλάδας
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές νικητές Κυπέλλου ΟΥΕΦΑ
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές νικητές ΟΥΕΦΑ Γιουρόπα Λιγκ